Help:Extension:GlobalPreferences/hi

एक्सटेंशन की मदद से को किसी  (जिसे विकि फ़ार्म भी कहा जाता है) पर सभी विकियों के लिए सेट किया जा सकता है। इसका मतलब है कि सदस्य हर विकि पर जाए बिना सभी जुड़े हुए विकियों के लिए अपनी वरीयताएँ बदल सकते हैं। चुनिंदा विकियों के लिए लोकल छूट सेट किए जा सकते हैं।

ग्लोबल वरीयता पृष्ठ
एक्सटेंशन एक दूसरा वरीयता पृष्ठ जोड़ देता है जिस तक Special:Preferences के टैब के ज़रिए पहुँचा जा सकता है।



यह GlobalPreferences पृष्ठ साधारण वरीयता पृष्ठ की नकल उतारता है (मगर कुछ आयटम्स हटाए जाते हैं जो ग्लोबल रूप से लागू नहीं हो सकते) और हर वरीयता के लिए एक चेकबॉक्स जोड़ दिया जाता है जिससे सदस्य चुन सकता है कि उसे उस वरीयता को ग्लोबल रूप से लागू करना है या नहीं।



GlobalPreferences पृष्ठ विकि परिवार पर सभी विकियों पर मौजूद होता है, और किसी एक विकि पर किए गए बदलाव को सभी दूसरे विकियों पर लागू कर दिया जाता है।

अगर किसी एक विकि पर ऐसी वरीयताएँ हैं जो सिर्फ कुछ ही विकियों पर मौजूद हैं (जैसे कोई एक्सटेंशन जो हर जगह पर उपलब्ध नहीं है), उन वरीयताओं को ग्लोबल रूप से उन विकियों से सेट करना पड़ता है जिनमें वे वरीयताएँ हैं। ये दूसरे GlobalPreferences पृष्ठों पर नज़र नहीं आएँगे, और दूसरे GlobalPreferences पृष्ठों का इस्तेमाल करने पर इन्हें बदला नहीं जाएगा। जब किसी वरीयता को ग्लोबल चिह्नित कर दिया गया हो, इसे साधारण वरीयता पृष्ठ से बदलना नामुमकिन होगा।

लोकल छूट
अगर किसी वरीयता को ग्लोबल पर सेट किया जाता है, इसे साधारण वरीयता पृष्ठ पर अक्षम कर दिया जाएगा, मगर उसके नीचे एक नया चेकबॉक्स नज़र आएगा जिससे सिर्फ वर्तमान विकि के लिए एक छूट लगाई जा सकती है।



जब आप GlobalPreferences पृष्ठ पर उस वरीयता को देखेंगे, आपको यह बताया जाएगा कि कहीं पर एक लोकल छूट लगाई गई है। ग्लोबल वरीयता का वैल्यू भी अक्सर लागू वैल्यू नहीं होगा (उदाहरणस्वरूप, नीचे के स्क्रीनशॉट में वेल्श सक्रिय भाषा नहीं है, हालाँकि यही ग्लोबल वरीयताओं में सक्षम है)।



ध्यान दें कि लोकल छूट सिर्फ उसी विकि पर नज़र आएँगे जिसपर वे सक्षम हैं। अगर आप किसी दूसरे विकि पर जाते हैं, आपको यह कहीं भी बताया नहीं जाएगा कि कहीं और कोई लोकल छूट लगाई गई है।

ग्लोबल वरीयताएँ हटाना
ग्लोबल वरीयता पृष्ठ पर साधारण वरीयता पृष्ठ की तरह एक कड़ी है जिससे सभी वरीयताएँ हटाई जा सकती हैं। यह (आपसे सुनिश्चित करवाने के बाद) सभी ग्लोबल वरीयताएँ हटा देगा और सभी वरीयताओं को या तो सदस्य के लोकल वैल्यू पर सेट कर दिया जाएगा या फिर साइट के डिफ़ॉल्ट पर।

याद रखें कि इससे उन ग्लोबल वैल्यूओं को भी हटा दिया जाएगा जो वर्तमान विकि पर मौजूद नहीं हैं। उदाहरणस्वरूप, अगर आप किसी ऐसे एक्सटेंशन के लिए ग्लोबल वरीयता को सेट करते हैं जो सिर्फ वर्तमान विकि पर उपलब्ध है, और फिर किसी दूसरे विकि पर ग्लोबल वरीयताओं को हटा देते हैं, जब आप पहले विकि के ग्लोबल वरीयता पृष्ठ पर लौटेंगे, उस पृष्ठ पर कोई ग्लोबल वरीयता नज़र नहीं आएगी। ग्लोबल वरीयताओं को हटाने पर लोकल छूट नहीं हट जाते, बल्कि बस अक्षम हो जाते हैं (यानी लोकल वरीयताओं या फिर साइट के डिफ़ॉल्ट्स) को सक्षम कर दिया जाएगा। अगर किसी वरीयता को वापस ग्लोबल बना दिया जाता है, उसकी लोकल स्थिति को दोबारा लागू कर दिया जाएगा।

संचार
अगर आपको GlobalPreferences एक्सटेंशन में कोई भी समस्या आती है, आप वार्ता पृष्ठ पर मदद माँग सकते हैं। अगर आपको कोई बग मिली है या फिर आप किसी नई सुविधा को सुझाना चाहते हैं, कृपया Phabricator पर एक टिकट खोलें और उसे 'MediaWiki-extensions-GlobalPreferences' से टैग करें।



ये भी देखें

 * Help talk:Extension:GlobalPreferences – एक्सटेंशन के लिए एंड-सदस्य सहायता फ़ोरम।
 * Extension:GlobalPreferences – एक्सटेंशन का मुखपृष्ठ, जिसका उद्देश्य है सिस्टम प्रबंधक और विकासक।
 * /tag/GlobalPreferences – बग्स और नई सुविधाओं के लिए समस्या ट्रैकिंग प्रणाली।